Туйакты

Туйакты () јурт Россияда Алтай Республиканыҥ Оҥдой аймагында Кеҥиниҥ јурт јеезезине кирет.

 Этимологиязы 
Туйакты — туйук туу, туй турат .

 Физико-географиялык темдектери 

 Географиязы 
Јурт Туулу Алтайдыҥ тал ортозында, Теректиниҥ, Јал-Мӧҥкӱниҥ, Ӱч-Эҥмектиҥ сындарыныҥ колтыгында, Урсул сууныҥ јарадында, Чуйдыҥ јолыныҥ 612 км турат. Туйактуныҥ суузы Урсулга кожылат. Јуртты айландыра кырлар агаш јокко јуук, тас. Талайдыҥ кемјӱзинеҥ 913 метрге бийикТуекта.

 Климады 
Климады орто-континентал. Кейдиҥ ортојылдык температуразы −4,2 °С, изӱ кӱндердиҥ температуразыныҥ ӱстӱги бажы +36 °С, эҥ ле соок температураныҥ алтыгы учы −54 °С, јердиҥ ортојылдык температуразы 0 °С, јыл ичинде калганчы соок кӱн ле баштапкы соок кӱн 02.06/30.08, јыл ичинде соок јок кӱндердиҥ тоозы 87, јут-чыктыҥ кеми бир јылга 345 мм, салкынныҥ ортојылдык тӱргени 1 м/с, тыҥ салкынду кӱндердиҥ тоозы 13,1 (15 м/с тӱрген салкынду)Оҥдой. Климат.

 Аҥ-куштары 
Тайгалары аҥдык јер, айу, бӧрӱ, тӱлкӱ, киш, тийиҥ, койон ло јӱзӱн-јӱӱр оок аҥдар јӱрет. Куштдардаҥ мында чай, кӱртӱк, ӱкӱ, мечиртке, мӱркӱт, карчага, тейлеген, торлоо, бӧднӧ, кӱӱк ле о.ӧ. бар. Сууларда балыктаҥ чортон, чараган, бел, ускуч, јылмай, тоозы кезем астаган да болзо, је барКучин А. П. Всемирный фонд дикой природы. Флора и фауна Алтая. — Горно-Алтайск: [б.и.], 2001.. Куштар агаш-аразында кӧп: томыртка, кӱӱле, каргаа, саҥыскан, кускун, тейлеген, мечиртке, јелечи, кӧктӧш, јалбагай ла о.ӧ.

 Ӧзӱмдери 
Айландыра ӧскӧн агаштардыҥ кӧп нургуны карагай, јойгон агаш. Суујакалай чиби, тал, каргана, кайыҥ агаштар ӧзӧт, бийиктей тытла кожо мӧш ӧзӧтТорбоков Т. Алтайдыҥ ӧзӱмдери. Растения Алтая. — Горно-Алтайск: АУ РА "Литературно-издательский Дом «Алтын-Туу», 2020. Тайга-тажы јиилектӱ, бороҥот, уйкӧс, тийиҥкат, кызылгат, тайабаш, калба, кӧжнӧ дӧ кӧп ӧзӧт.

Чыкту ла кӧлӧткӧлӧй јерде ӧлӧҥ бийик болуп ӧзӧт, комургай, кулузын, кылбыш, башка-башка чечектер: буланат, балузын, быркырууш, саргай, кандык, кӱӱктаман, кӱнкајы ла о.ӧ. «Алтай Республиканыҥ Кызыл бичигине» кирген ӧзӱмдер кӧп, олордыҥ тоозында: арчын, алтын тазыл, марал чечек, кызыл тазыл ла о.ӧ. Красная книга Республики Алтай: растения / Горно-Алтайский гос. ун-т. СО РАН. Центральный сиб. бот. сад. Горно-Алтайский бот. сад. — 3-е изд., перераб. и доп. — Горно-Алтайск: ГАГУ, 2017. — 267 с.: ил. — Библиогр.: с. 233—256. — ISBN 978-5-93809-086-6. — Текст: электронный.

 Јери ле јолдоры 
Јуртта 3 ором: Јаҥы, Семеновтыҥ, Урсулдыҥ.
Јурт Чуйдыҥ трагыныҥ 614-чи километринде турат.
Туйакты јурттаҥ ала ӧскӧ јурттарга јетире Администрациялык тӧс јер Кеҥи 18 км  Аймактыҥ тӧс јери Оҥдой  22 км  Республикан тӧс кала Улалу   180 км  Јаш-Тураныҥ темир јолыныҥ вокзалы   270 км  Тергеениҥ тӧс калазы Москва  3900 км  Чуйдыҥ трагы (Р-256) 612,0 км-деҥ 3,9 км  Чуйдыҥ трагы (Р-256) 613,0 км-деҥ 0 км

 Тӱӱкизи 
Јурт 1876 јылда тӧзӧлгӧнТуекта.
1870 јылда Том-Тураныҥ губерниязыныҥ Јаш-Турада округыныҥ Алтай волостиниҥ крестьяндары Бичик (прошение) аткаргандар,
Урсул ичинде Туйакту деп јерге кӧчӧлӧ јадарга. Је исправниктеҥ каруу сакып болбой, таҥынаҥ сурак јокко кӧчӱп баштагандар.
1896 јылда Алтайда духовный миссия мында школ ачар деп јӧптӧгӧн. Мӱргӱӱлдиҥ туразын туткан, јаан эмес куполду, шаҥду,
кресттӱ. Бир башка турада школ ачкан. Граждан јууныҥ ӧйинде јурт улам ла актар ла кызылдар јуулажар јер боло берген.
Мында эҥ ле јаан карындаштык мӧҥкӱ, 97 кижи Совет јаҥ учун тынын берген.

 Эл-јон 

 Ук-калыктары 
Јуртта 2002 јылдыҥ тооалыжы аайынча 360 кижи болгон, олордыҥ 60 % орустар, 34 % алтайлар ла оноҥ до ӧскӧ укту улус болгон
 Коряков Ю. Б. База данных «Этно-языковой состав населённых пунктов России»..

Окылу тил: орус, алтай Закон Республики Алтай от 3 марта 1993 года N 9-6 «О языках народов, проживающих на территории Республики Алтай» (с изменениями на 27 ноября 2020 года).

 Инфраструктуразы 
 библиотека;
 магазин;
 почта;
 мини-отель;
 АЗС;
 пост ГИБДД.

 Экономиказы 
Кажы ла биле таҥынаҥ ээлемдӱ. Крестьян — фермер ээлемдер. Јылкы, соок тумчукту, оок мал азыраары. Туризм.

 Кереестер 

 Тӱӱкилик 
 Совет јаҥ учун корогондлрдыҥ карындаштык мӧҥкӱзи (Чуйдыҥ трагыныҥ 614-чи км, 50 км сол јаны јаар);
 Ада-Тӧрӧл учун Улу јууда корогондорго обелиск (1059);
 Карындаштык мӧҥкӱ. Совет јаҥ учун јуулашкан улустыҥ мӧҥкӱзи (800);
Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичиктеОйношев В. П., Урбанова С. Е. Свод обьектов культурного наследия Республики Алтай. — Горно-Алтайск: АУ РА «АКИН РА», 2013..

 Археологиялык 
 Јебрен тӱрк руникалык бичиктер (1151—1153);
 Ташта јурамалдар (1030,1031,1156);
 Јебрен корумдар (818);
 Мӧҥкӱсалгыштар (1149,1154,1155,1173-1179).
Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичикте.

 Ар-бӱткендик 
 Кезер таш (Чуйдыҥ трагыныҥ 277-чи км) (1180—1181);
 Мукур-Туу (1029);
 Кара суу, тоҥмок (927).
Туйакты јурттыҥ јанында кайада озогы ӧйдиҥ, јебрен чактыҥ јуруктары бар. Мында эликтер, аҥдар, бир канча улустар јуралган. Јолды јакалай лаптап кӧрзӧ, кӧп корумдар, кезер таштар, тагылдар кӧрӱнер.
Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичикте.

 Јарлу улузы 
 Јуруктардыҥ кӧмзӧзи 

 Ајарулар 

 Тайантылар 
 Окылу сайт «Оҥдой аймак»
  Туекта

Категория:Оҥдой аймактыҥ јурттары
Категория:Алфавит аайынча јон јаткан јерлери
Категория:Алтай Республиканыҥ јон јаткан јерлери алфавитле